Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 4133

c) a szennyvíztisztító rendszer gyűjtőtavában halat tartani tilos. 13.15. A szeméttároló edényeket naponta, legalább egy ízben vagy a műszakok végén ki kell üríteni, s tartalmukat az övezet területén elégetés, a növényi eredetű hulladékkal együttes füllesztés stb. útján ártalmatlanná kell tenni. 13.16. A rágcsálók elleni védekezéshez, lehetőleg a szomszédos területekkel összehangoltan, folyamatosan, az egészségügyi előírásoknak megfelelően kell az irtószert kihelyezni. 13.17. Folyamatosan rovar- és rágcsálóirtást kell végezni. 13.18. A rágcsáló- és rovarirtószerek kihelyezése, szórása vagy permetezése során ügyelni kell arra, hogy mérgező anyag ne juthasson nyersanyagra vagy termékre. Rovarirtás idejére a csomagolatlan takarmányt a helyiségből el kell távolítani, vagy résmentesen le kell fedni. 13.19. Az irtószerrel szennyeződött terméket csak az állomásnak — az OÁI szakvéleménye alapján adott — írásbeli engedélye alapján szabad forgalomba hozni. 1998/74/II. szám 13.20. A tiszta övezetben levő munkahelyek, a kisebb berendezési tárgyak és az egyéni munkaeszközök tisztításával és fertőtlenítésével, valamint a rágcsálók és rovarok irtásával a termelésben foglalkoztatott dolgozó(ka)t vagy külön dolgozót kell megbízni. 13.21. A szennyezett övezetben a 13.20. pontban felsorolt feladatok teljesítésével külön dolgozót vagy az ott dolgozó(ka)t kell megbízni. 13.22. A 13.20. pontban foglalt tevékenység irányításával övezetenként és műszakonként egy-egy dolgozót kell megbízni. Az új gépek, berendezések tisztításának és fertőtlenítésének módját, azok kezelési utasításában elő kell írni, és erre az érintett dolgozókat külön ki kell oktatni. 13.23. A takarításnak, a tisztításnak, a fertőtlenítésnek, a rágcsáló- és rovarirtásnak a Fertőtlenítési Útmutatóban foglalt előírásait az üzem vezetője köteles a termelés sajátosságainak megfelelően az üzemre, az üzemi helyiségekre és a termelőeszközökre a technológiai utasításban megállapítani. A technológiai utasításban meg kell határozni az elvégzendő műveletekhez szükséges dolgozók számát, a műveletek idejét, a szükséges eszközöket, a használható tisztító- és fertőtlenítőszereket, azok töménységét, az oldatok hőfokát, alkalmazásuk módját, behatásuk idejét és a műveletek elvégzéshez szükséges személyi védőfelszerelést. 13.24. A takarító- és tisztítóeszközöket, a tisztító- és fertőtlenítő anyagokat, a rágcsálóés a rovarirtószereket övezetenként külön helyiségben vagy zárt szekrényben kell tárolni. 13.25. Az üzem köteles fertőtlenítő anyagokból a technológiai szükségleten felül legalább 250 liter klórlúgot és 150 liter formalint állandóan készenlétben tartani. A technológiai szükséglet megállapításához a fertőtlenítés gyakoriságán és a fertőtlenítendő felületek nagyságán kívül, a fertőtlenítő oldatnak a Fertőtlenítési Útmutatóban a különféle felületekre előírt töménységét és mennyiségét kell figyelembe venni. 13.26. A szennyezett övezetben keletkező szennyvizet csak ártalmatlanítás után lehet a szennyvízcsatornába bekötni. A szennyezett övezet szennyvízgyűjtő csatornáját a tiszta övezet bekötő csatornája után kell a szennyvízelvezető hálózatba bekapcsolni. A keletkező szennyvizet az ÁNTSZ illetékes városi (kerületi) intézete véleményének figyelembevételével a területileg illetékes vízügyi hatóság — közcsatorna igénybevétele esetén az önkormányzat — által adott engedélyben meghatározott módon kell tisztítani, élővizi fogadóba engedni, illetve a területileg illetékes talajvédelmi hatóság engedélyével mezőgazdasági területen elhelyezni. XI. A nyersanyagok beszállítása 14. 14.1. Az állati hulladékot csak olyan járművel szabad szállítani, amely megfelel a 6. számú függelékben előírt feltételeknek és ezek alapján a tevékenység végzéséhez az illetékes állomástól — előzetes kedvező eredményű szemle után — engedélyt kapott, melyet a járműben kell tartani, és ellenőrzéskor felmutatni. Az ilyen járművet kivételesen sem szabad más célra igénybe venni. Belőle a szilárd és folyékony anyagok csupán a nyersanyagfogadóba vagy a hulladéktemetőbe történő kiürítés alkalmával ürülhetnek ki. Ha a szállítás előtti ellenőrzéskor a hatósági állatorvos ezeknek az előírásoknak meg nem felelő járművet talál, köteles a szállítást megtiltani, szállítás közben észlelt szabálytalanság esetén a KHVM hatályos előírásai szerint kell eljárni. A hatósági állatorvos köteles negyedévenként felülvizsgálni minden, ilyen szállításra engedélyezett járművet. A továbbiakban a jármű az engedély birtokában is csak a kedvező eredményű negyedévi szemle megtörténtét bizonyító igazolással végezhet szállítást. Az igazolást a hatósági állatorvos adja ki. Ezekről, valamint az üzemben végzett állategészségügyi ellenőrzésekről köteles nyilvántartást vezetni. 14.2. A nyersanyag rakodásában közreműködő személyek tisztálkodásáról és fertőtlenítéséről is gondoskodni kell. A szállító gépkocsikat e célra készült eszközökkel (kézmosó és fertőtlenítő szerekkel, valamint eszközökkel) el kell látni. 14.3. A szállításban valamint a fel- és lerakodásban foglalkoztatott dolgozók munka közben, a munkakörre előírt védőköpenyt és munkaruhát kötelesek viselni. 14.4. Nyersanyag rakodásakor szükség esetén (pl. folyékony, pépes, romlott nyersanyaghoz) védőfelszerelést (arcvédő maszkot, védőszemüveget és gumikesztyűt) is kell használni. 14.5. A hullaszállító járművek az állattartó telepekre nem mehetnek be, hanem a telep kerítésvonalához csatlakozó hullakamrából (tartályokból) kötelesek a hullát (hulladékot) elszállítani. 14.6. A rakodás befejezése után a védőköpenyt és a védőfelszerelést (gumikesztyű stb.) meg kell tisztítani, majd a szállító gépkocsin az erre kijelölt rekeszben kell elhelyezni. Védőköpenyben nem szabad a gépkocsiba ülni. A szállításban közreműködők védőruháját az üzem szennyezett részében dolgozók ruhájával együtt kell mosni, fertőtleníteni. 14.7. Minden rakodás befejezése után — lehetőleg folyó vízben, körömkefe igénybevételével — a rakodásban közreműködők kötelesek kezüket megmosni, fertőtleníteni, és lábbelijüket fertőtleníteni. 14.8. A mérlegeléssel megállapított hulladék mennyiségéről, valamint a mérlegeléssel vagy annak hiányában becsléssel megállapított hulla tömegéről a szállító jármű vezetője köteles elismervényt adni. Az átvételi elismervény másodpéldányán fel kell tüntetni a hulla nyúzott vagy lebőrözetlen voltát. A szállító járművet a rakodás befejezését követően fertőtleníteni kell. A szállító járműveket olyan fertőtlenítő berendezéssel kell ellátni, amellyel több rakodási pont esetén is fertőtleníthető a jármű. 1998/74/II. szám 14.9. A nyersanyagot a begyűjtési (tárolási) helyről, a lakott területen való várakozás nélkül, a legrövidebb időn belül, a kijelölt feldolgozó üzembe kell szállítani. 14.10. Iparvágányos kapcsolat esetén az iparvágányszerződésben ki kell térni a vasúti kocsik átadására és átvételére, valamint a vasutas dolgozók mozgáskörére. 14.11. Az állati hulladék begyűjtésére engedéllyel rendelkező vállalkozó köteles az állattartó telepekről, feldolgozó üzemekből, dögterekről az állati hulladékot a szállítási szerződésben meghatározott gyakorisággal elszállítani. Rendkívüli esetben a vállalkozó a bejelentéstől számított huszonnégy órán belül köteles az állati hulladékot elszállítani. Amennyiben a vállalkozó a szerződésben foglalt kötelezettségét nem teljesíti a települési önkormányzat köteles az állati hulladékot a vállalkozó költségére ártalmatlanná tenni, s erről az állomást tájékoztatni. 14.12. Az OMMI laboratóriumi vizsgálatain kívül, az import nyers- és adalékanyagokból a fertőző állatbetegségek kórokozói és az ételmérgezést okozó mikroorganizmusok vagy toxinjaik kimutatására irányuló különleges vizsgálatokat az OÁI végzi. 14.13. A növényi eredetű nyersanyagok hulladékait, valamint az élelmiszeripari üzemekből származó, esetleg önállóan kezelt bendő-, gyomor- és béltartalmat a Fertőtlenítési Útmutatóban leírt füllesztéssel (komposztálással) kell ártalmatlanná tenni. 14.14. A hatósági állatorvos köteles a műszakonként elkészült termékből mintát venni és a termék szavatossági idejének lejártáig vizsgálatra alkalmas állapotban tároltatni. 14.15. A termékek — és szükség esetén a nyersanyagok — mikrobiológiai vizsgálatát az állomás, kijelölése esetén az állategészségügyi intézet végzi. A mikrobiológiai vizsgálat eredménye nem haladhatja meg az érvényes szabványban vagy a forgalombahozatali engedélyben megengedett határértékeket. 14.16. Csak a hatósági állatorvos engedélyező bizonylata alapján szabad szilárd terméket az üzemből kiszállítani. 14.17. Az állomás takarmányfelügyelője időszakonként beltartalmi vizsgálatot is végez, ennek eredményét az egyéb bizonylatokhoz csatolni kell. XII. A feldolgozás higiénai feltételei 15. 15.1.Az állati hulladékot csak nyersanyagfogadó épületben (vályúba, tartályba) szabad lerakni, a padlóra hullott nyersanyag eltávolítása után a padlót azonnal meg kell tisztítani és fertőtleníteni. A beszállított nyersanyag feldolgozását a beérkezést követően három órán belül meg kell kezdeni. 15.2. Szilárd állapotú nyersanyagot (szőr, pata, főtt patacsont, vágóhídi préstepertő stb.) tisztítható és fertőtleníthető tartályokban, vagy felül is zárható vasbeton rekeszben, legfeljebb harminc napig szabad tárolni. A tartályokat és rekeszeket, a helyiséget, minden kiürítés után szagtalanító mosószerrel meg kell tisztítani majd fertőtleníteni. 15.3. Állatifehérje-takarmányok előállítására csak a Szabályzatban meghatározott nyersanyagokat szabad felhasználni. 15.4. A nyersanyagokat közvetlenül a feldolgozás megkezdése előtt, alkalmasság szempontjából érzékszervileg meg kell vizsgálni. 15.5. A vizsgálat során kedvezőtlen elváltozást mutató nyersanyagot csak akkor szabad feldolgozni, ha a feldolgozással az elváltozás megszüntethető. Kétes esetben a hatósági állatorvos intézkedését kell kérni. 15.6. A begyűjtött, de takarmányozásra bármely okból alkalmatlan nyersanyagot vagy terméket haladéktalanul el kell távolítani, és az üzemhez tartozó hulladéktemetőben ártalmatlanná tenni. 15.7. Az üzembe érkezett hullákat bőrben feldolgozni csak akkor szabad, ha a technológia vagy állategészségügyi rendelkezés ezt írja elő. 15.8. A hatósági rendelkezésre leölt állatállományok esetén az állatok tetemeit, és azokat a hullákat, amelyeken keleti marhavészre, ragadós tüdőlobra, lépfenére, takonykórra utaló elváltozások észlelhetők, vagy amelyek esetében veszettségre vagy Aujeszky-féle betegségre utalnak az előzményi adatok, nyúzás nélkül fel kell dolgozni. 15.9. Ha az üzem dolgozói az elhullott állatok tetemén bejelentési kötelezettség alá vont betegségre gyanút keltő elváltozásokat vagy egyéb rendellenességet észlelnek, kötelesek azt haladéktalanul a hatósági állatorvosnak bejelenteni, és az állatorvos intézkedéséig az ilyen hullát megőrizni. 15.10. Ha egyéb nyersanyaggal kapcsolatban, vagy a feldolgozás közben merül fel bármilyen aggály, a hatósági állatorvos vizsgálatát kell kérni, és a továbbiakban az állatorvos rendelkezése szerint kell eljárni. 15.11. Ha a vizsgálat során vagy egyébként, az ember egészségére ártalmas kórokozóval való fertőzöttség vagy annak gyanúja merül fel, a nyersanyagot fokozott gondossággal kell feldolgozni, a hatósági állatorvos pedig köteles ellenőrizni a veszélyeztetett dolgozók tisztálkodását és fertőtlenítését. 15.12. Az olyan állatok hulláját, amelyek mérgezés miatt hullottak el, csak egyéb nyersanyagokkal — az állomás engedélyében meghatározott arányban — keverve szabad feldolgozni. 15.13. Az üzembe szállított minden boncolatlan hullát, melyen bejelentési kötelezettség alá vont betegségre utaló elváltozások állapíthatók meg, a boncolóhelyen fel kell boncolni. Szükség esetén a kórisme megállapítása céljából a Szabályzat szerint vizsgálati anyagot kell küldeni az OÁI-be. A bejelentési kötelezettség alá tartozó betegség gyanúja esetén az elhullás helye szerint illetékes kerületi főállatorvost, illetve az állomást értesíteni kell. 1998/74/II. szám 15.14. A hatósági állatorvosnak az üzemben boncolt hulláról nyilvántartást kell vezetni. A boncolás eredményéről a hulla származási helye szerint illetékes kerületi főállatorvost értesíteni kell. A nyilvántartásban fel kell tüntetni, hogy a hullát lebőrözték-e. A boncoláshoz szükséges feltételeket az üzem köteles megteremteni. 15.15. Hullát csak szárazon (mosás nélkül) szabad megnyúzni (lebőrözni). 15.16. A tárolt bőrökről az üzem a 49. számú függelék szerinti nyilvántartást köteles vezetni. 15.17. A ló-, a szarvasmarha- és juhhullákról lefejtett bőrök egy százalékából havonta, szúrópróbaszerűen köteles a hatósági állatorvos mintát venni a Szabályzat előírása szerint, s a mintákat az Ascoli-próba elvégzése céljából állategészségügyi intézetbe küldeni. Negatív eredmény esetén a bőrt a 48. számú függelékben előírt bélyegzővel köteles a hatósági állatorvos lebélyegezni. XIII. Nagy fertőzési veszélyt jelentő állati hulladékok hőkezelése 16. 16.1. A nyersanyagot — a kiürített emésztő szervek, valamint a baromfi- és nyúlbél kivételével — feldolgozás előtt legalább 50 mm méretűre kell aprítani. Ezen anyagokat legalább 133 oC maghőmérsékleten legalább húsz percig három bar nyomáson kell tartani, az üzemeltetést szakaszosan kell végezni, majd az anyagot meg kell szárítani. 16.2. Ki kell jelölni a hőkezelés kritikus pontjait, e pontokat a hőkezelési értékeket rögzítő műszerrel kell ellátni. A rögzített adatokat két évig meg kell őrizni. 16.3. Egyéb hőkezelő rendszer emlős állatokból származó állati hulladékok esetében nem alkalmazható. 16.4. Nem emlős állatokból (baromfi, madárféleségek, halak) származó állati hulladék esetében egyéb hőkezelő rendszerek akkor alkalmazhatók, ha a 16.1. pontban leírtakkal azonos mikrobiológiai garanciát jelentenek. Alternatív hőkezelő rendszereket csak ott lehet elfogadni, ahol a végterméket legalább egy hónapon keresztül naponta megvizsgálták annak bizonyítására, hogy az megfelel a 20.4. pontban leírt mikrobiológiai követelményeknek. 16.5. A létesítményt és a berendezéseket jó állapotban kell tartani, a műszereket meghatározott időközönként hitelesíttetni kell. 16.6. A bőröket konyhasóval való sózás után legalább egy, legfeljebb négy hónapig szabad tárolni.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes